හය වසරකට පෙර සිය පුංචි අම්මාගේ දියණියට පිහියෙන් ඇන මරා දැමූ බව කියන පුද්ගලයකු ලග්ගල පොලිසිය මඟින් පෙරේදා (03) අත්අඩංගුවට ගෙන තිබේ.ලග්ගල කුළුගඟ ප්‍රදේශයේ පිහිටි නිවෙසකදී සැකකරු මේ ඝාතනය සිදුකැර ප්‍රදේශයෙන් පලාගොස් වසර හයක කාලයක් රට පුරා ප්‍රදේශ රැසක විවිධ වෙස්ගෙන සැඟව සිට ඇත.එක්දරු පියකු වන සැකකරුගේ දරුවා බලාගැනීම සඳහා පැමිණ සිටි ඔහුගේ පුංචි අම්මාගේ දියණියට අනියම් පේ‍්‍රමසබඳතාවක් සඳහා සැකකරු එවකට කැර ඇතැයි කියන බලපෑම්වලට ඇය අවනත නොවීම හේතුවෙන් විසි හැවිරිදි වියේ පසුවූ මේ තරුණිය සැකකරු විසින් ඝාතනය කැර ඇතැයි පොලිසිය පවසයි.මාතලේ කොට්ඨාස භාර ජ්‍යෙෂ්ඨ පොලිස් අධිකාරි තිලක් අබේගුණවර්ධන මහතාගේ උපදෙස් මත ලග්ගල පොලිස් ස්ථානාධිපති පොලිස් පරීක්ෂක නිශාන්ත කුමාර මහතා ඇතුළු නිලධාරිහු පිරිසක් මෙහි පරීක්ෂණ පවත්වති..